Fredrik Bajer

Fredrik Bajer () var ein dansk forfattar, lærar og politikar som saman med svenske Klas Pontus Arnoldson mottok Nobels fredspris i 1908.

Etter å ha delteke i den dansk-tyske krigen i 1864 busette Bajer seg i København. Han livnæra seg som lærar, forfattar og oversetjar. Han hadde fleire interesser og blant de viktigaste var kvinnesaka, utviklinga av det nordiske fellesskapet og det internasjonale fredsarbeidet.I 1871 var han saman med kona Mathilde Bajer medstiftar av Dansk Kvindesamfund og i 1886 av Kvindelig Fremskridtsforening. Bajer var pasifist og stiftar av Dansk Fredsforening og Det internasjonale fredsbyrå i Bern i Sveits.

Bajer var vald til Folketinget frå Venstre i perioden 1872–1895.

 Norske frimerke 
Fredrik Bajer er avbilda på to norske frimerke saman med Arnoldson. Frimerka kom ut i 1968:
 NK 615, 65 øre raudleg brun, opplag: 4 731 000 
 NK 616, 90 øre blå, opplag: 2 456 000 

 Kjelder 

Denne artikkelen bygger på «Fredrik Bajer» frå ,  den 2. oktober 2017  


Kategori:Danske forfattarar
Kategori:Vinnarar av Nobels fredspris
Kategori:Danske nobelprisvinnarar
Kategori:Folk frå Næstved